IRIARTE OKIÑENA (EH Bildu, 2017-06-16):
Ni ere ez naiz gaur jaioa eta atzo jaioa zure antzera edo gutxi gorabehera, Urkullu jauna.
Eskertzen dizut egin didazun errepasoa, baina nik Kataluniaz galdetu dizut eta Kataluniaz erantzun gutxi eman didazu. Zentzu horretan, zure erantzunak ez dizkit gauzak argitu.
Iruditzen zait Jaurlaritza honek erabaki behar duela nola jokatu behar duen autonomia baten Gobernu bezala edo herri baten Gobernu bezala. Hau esaten dizut Erresuma Batuan, Suitzan, Herbeheretan, Estonian, Errusian, Estatu Batuetan, Txinan, Israelen gobernu, parlamentu eta beste hainbat talde euren aldagaien artean daukatelako Katalunian datozen hilabetetan gertatuko dena. Pentsatzen dut haiek ere errespetuz egingo dutela eta pentsatzen dut haiek ere ulertuz zer gertatzen ari den.
Aipatu dizkizudan herrialde horien artean, konturatuko zinen honezkero, Nazio Batuetako Segurtasun Kontseiluko bost kide finkoak daude. Baina gertatutako da Jaurlaritza honek erabaki egin beharko duela momentu batean; erabaki egin beharko duela noren alde jarri, edo Espainiaren alde jarri edo Kataluniaren alde jarri errespetu osoz eta zuhurtziaz, baina baten alde edo bestearen alde jarri behar duen erabaki beharko du.
Puigdemont presidentearekin elkartuko bazara, zuen iritzi trukaketaz aparte, momentu bat iritsi beharko du Jaurlaritza honek alde batera edo bestera egin behar duena. Eta hori da galdetzen dizudana, eta aurretik gertatuko diren eszenatokietan zer egingo duen Jaurlaritzak ere galdetzen dizut. Hori besterik ez.
Nik independentziaren alde egingo dut. Zuk eta zure Gobernuak zeren alde egingo duzue? Horixe da, tartean Espainiak jarri ditzaken atakeen artean, zer erabaki hartuko duzuen. Izan ere, Espainiak  - lehenago ere esan dut -  botere ekonomiko eta mediatikoak taktika aldakorrak erabili dituzte azken egunotan. Pasa dira tremendismotik eta errealitatea erabat desitxuratu duten estatu kolpe, demokraziaren kontrako eraso eta abarretatik, orain indiferentziara. Eta mespretxuaren bidea gero eta gutxiago omen dira Kataluniako independientziazaleak edo behintzat beraien etorkizunaren inguruan galdetu bahi dutenak indarrik ez omen daukate.
Badago beste kontu bat zure Gobernuari gertatzen zaiona eta da Partidu Popularrarekin egindako akordioan, eta taktikak taktika  - hori beste egun baterako eztabaida da Autogobernu Ponentzian egingo ditugunak edo egin genitzakeenak izango diren bezala, nik Kataluniaz galdetzera etorri natzaizue eta - , baina akordio horretan nahi edo nahi ez bihurtu zarete gauzak nola egin behar direneko protagonistak edo. Espainian hori zabaldu da, horrela egin behar dira gauzak.
Jakin nahi nuke, horregatik, nola egin behar diren gauzak edo nola egin behar dituen gauzak Jaurlaritza honek, nola egingo dituen datozen egunetan Forcadell presidentea eta hainbat diputatu inabilitatu ikusten baldin baditu, nola egin behar duen Puigdemont presidentea bere kargutik kentzen baldin badute edo Generalitatea desegiten baldin badute, edo Espainiaren esku uzten baldin badute bertako polizia edo bertako hezkuntza.
Gertatu daitezkeen gauzak dira, harrituko ez gintuzkeen gauzak dira. Ni behintzat ez nindukete harrituko gauza horiek ikusteak eta hori da jakin nahiko nukeena. Oso larria irudiko litzaidake hori gertatzea eta guk herri bezala ez erantzun bat emateko gaitasuna izatea. Eta pentsatzen dut beste aipatu dizkizudan herri guzti horiek dagoeneko lanean ari baldin badira eta erantzunak lantzen ari baldin badira, guk ere herri bezala izan beharko genukeela nolabait zerbait prestatua eta zerbait bidean jarria.
Berriro esaten dizut. EH Bilduren eskua orain, lehen jaio, lehenaldian gertatu zirenak gertatu zirenak, orain da oraina. Autogobernua Ponentzian estatus berriaren alde lan egingo dugu etengabe eta orain nik galdetzen dizudana da Katalunian hau gertatzen denean, nola erantzungo dugun. Horixe bakarrik.
Eskerrik asko.